पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना का संक्रमण रोकने लॉकडाउन बढ़ रहा है तो मौतें रोकने अस्पतालों में बेड बढ़ाए जा रहे हैं, लेकिन दोनों चीजों पर नियंत्रण होता दिख नहीं रहा है। अस्पताल से रोज मौत की खबरें आ रही हैं तो दूसरी तरफ नए केस भी बड़ी संख्या में सामने आ रहे हैं। ये स्थिति अब परेशान करने लगी हैं।
इसका अंदाजा इसी से लगाया जा सकता है कि बीते 18 घंटे में मेडिकल कॉलेज अस्पताल में कोरोना के 7 मरीजों ने दम तोड़ दिया तो दो दिन के भीतर ही सरगुजा में 1000 से ज्यादा नए मरीज मिल गए। बुधवार को ही जिले में 692 मरीज मिले थे। जिन मरीजों की मौत हुई। उनमें 4 सुरजपुर 2 सरगुजा व 1 बलरामपुर जिले का रहने वाला था। हालांकि यहां मरीज स्वस्थ्य भी हो रहे हैं। गुरुवार को मेडिकल कॉलेज अस्पताल से 9 लोग स्वस्थ होकर घर लौटे।
अस्पताल में मौतों की संख्या 233 पहुंची
लगातार हो रही मौतों से मेडिकल कॉलेज अस्पताल में कोरोना के मरीजों की मौत का ग्राफ अप्रैल में तेजी से बढ़ा है। अप्रैल से अब तक 90 से अधिक मौतें हो गई हैं। इससे यह आंकड़ा बढ़कर 233 हो गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn